section_heading: Glazbeni video
paragraph_text: Video počinje kada djevojka, koja vjerojatno predstavlja Britney Spears, odlazi iz svoje kuće s nepoznatim muškarcem. Justin Timberlake ih promatra kako zajedno odlaze u Porscheu, zatim ulazi u njezinu kuću razbivši prozor. Nakon nekoliko trenutaka u kuću ulazi Justinova nova djevojka kojoj je on ostavio otvorena vrata. Ona dolazi do sobe u kojoj je Justin s kamerom te se počne skidati i ljubiti ga dok on to snima. Tada Timbaland u Mercedesu počinje pjevati svoje stihove: "The damage is done so I guess I be leaving." ["Šteta je učinjena pa ja odlazim."] aludirajući na Justinov čin osvete. Poslije toga ona odlazi, a Justinova bivša djevojka se vraća kući. On je prati te se zatim sakrije u ormar dok se ona tušira. Poslije dolazi do stakla iza nje, a ona osjeti da je netko u sobi. Kada se okrene vidi da nema nikoga te izađe do sobe u kojoj na televiziji vidi snimljeni video Justina i njegove nove djevojke. Time završava video. Lice Timberlakeove bivše djevojke vidi se samo jednom tijekom videa.